**LĒMUMS**

Liepājā

|  |  |
| --- | --- |
| 2024. gada 21. martā | Nr.136/3  (prot. Nr.3, 64.§) |

Par zemesgabala Spīdolas ielā 16

daļas nomas līguma darbības

termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.3. un 30.3. apakšpunktu, 137. punktu, izskatot biedrības “TOSMARES DĀRZI 7” 2024. gada 22. janvāra iesniegumu, zemes nomas līgumu, kas 2014. gada 20. martā noslēgts starp Liepājas pilsētas pašvaldību un biedrību “TOSMARES DĀRZI 7”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 5. februāra priekšlikumu (sēdes protokols Nr.2) un Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Pagarināt biedrībai “TOSMARES DĀRZI 7” (reģistrācijas Nr.40008216088; juridiskā adrese: Viršu iela 1-15, Liepāja) zemes nomas līguma par zemesgabala Liepājā Spīdolas ielā 16 (kadastra Nr.1700 004 0031) daļas 13750 kv.m platībā iznomāšanu dārzkopības biedrības darbībai un mazdārziņu ierīkošanai termiņu līdz 2034. gada 19. martam, ieskaitot nomas līguma termiņā faktiskās nomas attiecības par laiku no 2024. gada 20. marta līdz vienošanās par līguma termiņa pagarināšanu spēkā stāšanās dienai.

2. Uzdot Liepājas Nekustamā īpašuma pārvaldei viena mēneša laikā no lēmuma pieņemšanas dienas sagatavot 2014. gada 20. martā noslēgtajā zemes nomas līgumā par zemesgabala Spīdolas ielā 16 (kadastra Nr.1700 004 0031) daļas iznomāšanu šādus grozījumus:

2.1. izteikt līguma 2. sadaļu “LĪGUMA TERMIŅŠ” šādā redakcijā:

“Līgums stājas spēkā tā abpusējas parakstīšanas dienā un ir spēkā līdz 2034. gada 19. martam”;

2.2. izteikt līguma 3. sadaļas “MAKSĀJUMI UN NORĒĶINU KĀRTĪBA” 3.6. punktu šādā redakcija:

“3.6. Nomas maksa tiek palielināta, piemērojot koeficientu 1,5, ja Nomnieks veicis nelikumīgu būvniecību iznomātajā zemesgabalā vai nav izpildījis līguma 5.6. un 5.7. punktu.”;

2.3. izteikt līguma 5. sadaļas “NOMNIEKA PIENĀKUMI UN TIESĪBAS” 5.6. un 5.7. punktu šādā redakcijā:

“5.6. Nomnieks apņemas veikt teritorijas nožogošanu Viršu ielas pusē aptuveni 240 m garumā līdz 2025. gada 1. oktobrim.

5.7. Žoga vizuālais izskats saskaņojams Liepājas būvvaldē.”

3. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja biedrības “TOSMARES DĀRZI 7” vainas dēļ grozījumi 2014. gada 20. martā noslēgtajā zemes nomas līgumā par zemesgabala Spīdolas ielā 16 daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |